Ek dink die artikel is goed genoeg vir 'n voorbladartikel. Voyageur is die outeur daarvan. Ek verneem graag:) Charlielv55 17:20, 11 Desember 2019 (UTC)
Kommentaar – Ek sou sê dit is 'n baie goeie artikel, maak kort 'n bietjie uitbreiding voordat dit 'n voorbladartikel kan wees. – Rooiratel 08:48, 12 Desember 2019 (UTC)
Vir 'n skool wat reeds 100 jaar oud is, kort daar nog baie inligting onder sy "geskiedenis"! Groete! --Aliwal2012 13:40, 24 Februarie 2020 (UTC)
Gekant – Ek moes so 10 nagte daar slaap tydens 'n projek. Nee wat, die mense lewe in 'n waas. Ons het baie beter dinge om op die voorblad te plaas. Groete! Oesjaar (kontak) 05:42, 4 Maart 2020 (UTC)
Gekant – Nee-wat, ek het al Apartheid en Namibiese volksmoord 1904–1908 op ons voorblad gebring, dit hou nie steek nie. Ek was vandag in Amsterdam en weet nou wat geskik is vir ons voorblad. Die ouens wat Kaapstad gestig en 'n lekker taal na Suid-Afrika gebring het! 21:20, 4 Maart 2020 (UTC)– Hierdie ongetekende kommentaar is deur SpesBona (Bespreking • Bydraes) gelewer.
Ek weet ek het in 'n PRAAG-artikel erken die Engelse en Duitse Wikipedia is eenduidig Kommuniste wat geen plek gun vir ander sienswyses nie. Ek het selfs so ver gegaan om te sê die Afrikaanse Wikipedia is die ideale universiteit van ouds waar almal se standpunte tel.
Vir my is Orania slegs 'n projek, 'n eksperiment. Ek het baie gelees oor Project Findhorn, en as ek dieselfde artikel hier tot voorbladartikel sou uitbou sou niemand sovéél aanstoot geneem het nie.
Ek gaan eerlikwaar sê die artikel is stukke beter as Bredasdorp geskryf – strý? Daar gaan meer op daardie dorpie aan as hier waar in elke week se koerant geskryf word oor wegloperhonde. Ek sal selfs sover gaan om daardie sterretjie terug te stuur. Daardie jong Hollander kán skryf. Hy beantwoord die meeste vrae wat ek wil weet. Met bronne!
Ek het pas na die Franse Wikipedia-artikel gekyk. Miskien kan die geldeenheid onder 'n afsonderlike hofie behandel word. Die prente van die geldeenheid sou baie gaaf wees as dit net so oorgeplaas word.
Kommentaar Wikipedia gaan my insiens nie oor die ondersteun van 'n onderwerp of nie. Dit gaan oor die (vrye) verskaffing van op feite gebaseerde inligting, ook as die onderwerp omstrede is. As daar een les is wat ek op Wikipedia geleer het, is dit dat alle onderwerpe vir iemand omstrede kan wees, afhanklik van sy/haar perspektief. Vir sommige mense is die enkele feit dat ons hier in Afrikaans skryf al baie omstrede. I90Christian (kontak) 13:44, 15 Maart 2020 (UTC)
Kommentaar – Jammer julle. Ek het nie die hele ding gelees nie. En die dele wat ek wel gelees het, het goed gelyk. – Rooiratel (kontak) 08:21, 25 Junie 2020 (UTC)
Ondersteun – Kan só in 'n vaktydskrif gepubliseer word. Eie werk, geen vertaling nie. Ek sien ook geen kopieregskending hier nie – outeurs word aangehaal met bronvermeldings en kry sodoende erkenning vir hul werk. Suidpunt verkoop dit nie as sy eie prestasie nie. As ons aanspraak maak op die titel "Afrikaanse wêreldklas-ensiklopediese" (en met reg Afrikaansmedium-onderwysinstellings opeis) moet ons ook in staat wees om die kennis van lesers deur eie bydraes en oorspronklike artikels uit te brei. Orals is daar Afrikaanssprekendes wat iets sou kon bydra oor hul nedersettings, gemeenskappe, hul landskappe (as dit gepubliseer is; anders is ons dankbaar vir foto's). Niks gebeur nie. Liewer word buitelandse onsin in ons medium oorgedra. Hierdie is 'n aansporing vir ander. Voyageur (kontak) 18:24, 17 Julie 2020 (UTC)